பிங்கெரைட்டு

பிங்கெரைட்டு (Fingerite) என்பது β-Cu2V2O5  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தாமிர வனேடேட்டு வகை கனிமம் என்று இக்கனிமம் வகைப்படுத்தப்படுகிறது. முச்சரிவச்சுப்  படிகங்களாக பிங்கெரைட்டு கண்டுபிடிக்கப்பட்டது. எல் சால்வடோர் நாட்டிலுள்ள இசால்கோ எரிமலையின் எரிமலைவாய் பள்ளத்தைச் சுற்றிலும் எரிமலைப் பதங்கமாக இது காணப்பட்டது. 

சோடியம் சல்பேட்டு என்னும் தெனார்டைட்டு, இயுகுளோரின், சிடோய்பெரைட்டு, சைசைட்டு, பேனர்மேனைட்டு, சால்கோசயனைட்டு, நீலநிற செப்புசல்பேட்டுக் கனிமமான சால்கேந்தைட்டு போன்ற கனிமங்களுடன் சேர்ந்து பிங்கெரைட்டு பொதுவாகக் காணப்படுகிறது.

கார்னிகி கழகத்தைச் சேர்ந்த இலாரி பிங்கெர் (1940) (Larry W. Finger) என்பாரின் பெயரால் இக்கனிமம் பெயர் பெற்றுள்ளது.

 மேற்கோள்கள் 

பகுப்பு:ஆக்சைடு கனிமங்கள்
பகுப்பு:முச்சரிவச்சுக் கனிமங்கள்
பகுப்பு:வனேடேட்டு கனிமங்கள்
பகுப்பு:செப்புக் கனிமங்கள்